cyanic-selkie/wikianc huggingface dataset:
Nirvana (band)
Courtney Love og Nirvana-eierskapene
For å berolige fans som var bekymret for overkommersialisering av Nirvanas musikk, forsikret Love at musikken ikke bare ville bli solgt til den med høyest bud. Hun uttalte: «Vi skal fortsatt være smakfulle og tro mot Nirvanas ånd, mens vi tar musikken til steder den aldri før har vært».
Utvalgt Diskografi
Studioalbum
Sosialistinternasjonalen
Sosialistinternasjonalen (SI) er en internasjonal organisasjon for demokratisk sosialistiske og sosialdemokratiske partier. Sekretariatet ligger i London. Organisasjonen ble grunnlagt i 1951. Den var i en årrekke et viktig forum for politikkutvikling for de sosialdemokratiske partiene i Europa, men utover 2000-tallet ble organisasjonen stadig sterkere preget av splittelse, basert på manglende fornying. Verken det japanske demokratiske partiet, Kongresspartiet i India eller Brasils Arbeiderparti ble stående utenfor organisasjonen. Generalsekretær Luis Ayala, som ble generalsekretær i 1989, ble i august 2012 gjenvalgt i kampvotering mot svenske Mona Sahlin, og nederlaget medførte at blant andre det norske Arbeiderpartiet i november 2012 trakk seg som fullt medlem av SI og meldte overgang til observatørstatus.
Historie
Organisasjonen har sine røtter i Den andre internasjonalen som ble grunnlagt i Paris i 1889, men oppløst i 1916 da medlemspartiene ikke klarte å stå sammen gjennom den første verdenskrig. Den andre internasjonalen er blant annet kjent for 1889-deklarasjonen om 1. mai som den internasjonale arbeiderdagen, og 1910-deklarasjonen om 8. mars som den internasjonale kvinnedagen.
Organisasjonen ble i praksis videreført i Den sosialistiske arbeiderinternasjonalen (SAI), som ble grunnlagt i Hamburg i 1923. Tyske SPD var dominerende i SAI, og organisasjonen brøt sammen ved inngangen til den andre verdenskrig.
Etter andre verdenskrig gikk de tidligere medlesmpartiene sammen og grunnla Sosialistinternasjonalen i Frankfurt am Main den 3. juli 1951. Frem til og med 1970-tallet hadde organisasjonen få medlemmer utenfor Europa. Den var et svært viktig forum for politikkutvikling for de sosialdemokratiske partiene i Europa, og for kontakt med reformkommunister i Østblokken. Fra og med 1980-tallet ble stadig flere frigjøringspartier tatt opp som medlem, blant dem Sandinistene i Nicaragua. Men etter Berlinmurens fall, og særlig utover 2000-tallet ble det stadig tydeligere preg av splittelse, med sterke krav om ideologisk fornying av mange av medlemspartiene og SI selv. Reformkravet ble målbåret av de vesteuropeiske sosialdemokratiske partiene, Fatah, og enkeltpartier i Afrika og Asia.
Ved Sosialistinternasjonalens sammenkomst i Athen i 2008, krevde flere svenske og tyrkiske politikere at det tyrkiske republikanske folkepartiet (CHP) skulle utestenges fordi de regnet partiet som antidemokratisk, men forslaget ble nedstemt. Etter opprørene i Nord-Afrika våren 2011 ble Egypts og Tunisias medlemspartier utestengt fra internasjonalen.
Søsterorganisasjoner
Per oktober 2021 har følgende organisasjoner status som «fraternal organizations» Per oktober 2021 er sammenslutningen International Union of Socialist Youth ikke lenger på denne listen.
Tilknyttede organisasjoner
Per oktober 2021 har følgende organisasjoner status som «associated organizations»
Tommy Jakobsen
Tommy Jakobsen (født 10. desember 1970 i Oslo) er en norsk tidligere ishockeyspiller. Han spilte sist gang i Lørenskog Ishockeyklubb Klubb i GET-ligaen i 2013. Han har tidligere spilt for blant annet Graz 99ers (Østerrike), SC Bern (National Liga A, Sveits), Augsburger Panther, DEG Metro Stars (Deutsche Eishockey Liga, Tyskland), Spektrum Flyers, Lillehammer og Furuset IF i Norge. I tillegg har han også spilt for Djurgården i Sverige.
De første årene som A-lags spiller
I 1985, bare 15 år gammel fikk Tommy sin debut i eliteserien for moderklubben Furuset IF. Her var han i 5 sesonger og spilte i 3 NM-finaler, alle mot VIF (1988,1989,1991). I 89/90-sesongen tok han med Furuset seriemesterskap så vel som NM-gull. Deretter ble det 2 sesonger i Lillehammer IK der han i 1994 som kaptein nok en gang var med på å ta sølv i serien og deretter NM-gull. Etter OL på Lillehammer i 1994 fulgte en sesong i Spektrum Flyers og en sesong i svenske elitserien hos Djurgården.
Tyskland
Fra 1996/97 til 2005/06 spilte han i DEL (Deutsche Eishockey Liga), først i Augsburger Panther og deretter i DEG Metro Stars. I løpet av 10 sesonger i DEL spilte han 481 matcher, scoret 41 mål og hadde 123 assists (164 poeng). I 2002/2003 deltok han i DEL all-star game. I 2005/2006-sesongen tok han med DEG Metro Stars sølvmedalje etter tre strake tap mot Eisbären Berlin i Play-Off finalen. Samme sesong vant han med DEG også den tyske cupfinalen i ishockey.
Østerrike, Sveits og retur til Norge
Etter 06/07-sesongen spilte Tommy Jakobsen for Graz 99ers i den østerrikske ligaen. Allerede før sesongstart ble han av trener Mike Bullard utnevnt til kaptein på laget, noe han forble så lenge han spilte i Graz 99ers. Etter at Graz ikke kvalifiserte seg til play-off i 97/08-sesongen, signerte han 31.01.2008 for SC Bern. I mars samme år signerte han igjen for Graz. I 2009 returnerte Tommy til Norge, og signerte en toårskontrakt for Lørenskog Ishockey Klubb.
Landslaget
Tommy Jakobsen debuterte på A-landslaget i 1989. Totalt har han spilt 304 landskamper og var i mange år kaptein på det norske landslaget. Med sine 136 kamper er Tommy Jakobsen den norske ishockey-spilleren med flest offisielle landskamper (OL og VM kamper). Han har deltatt i 18 verdensmesterskap (verdensrekord!), 13 A VM, 5 B VM og 3 vinter-OL for Norge ; OL 1992 i Albertville, OL 1994 på Lillehammer, og i OL 2010 i Vancouver der han som første ishockeyspiller var norsk flaggbærer.
Under VM i Tyskland i 2010 ble Tommy Jakobsen tildelt matchstraff i kampen mot Canada i mellomrunden etter at han hadde taklet en av dommerne. Han hevdet selv at det var et uhell. IIFH besluttet deretter å utestenge ham  fra videre spill i turneringen.
Rana-dynastiet
Rana-dynastiet satt som statsministre i Nepal i over 100 år. Grenen Rana Shamsher var eneveldige, arvelige herskere fra 1885 til 1951. I denne perioden var kongene i landet fratatt politisk makt, og Rana-familien hersket gjennom å gjøre statsministertittelen arvelig (Nepal brukte formelt den engelske tittelen prime minister).
Jang Bahadur Rana 1846–1877
Grunnleggere av dynastiet var Jang Bahadur Rana og hans yngre bror, Dir Shamsher.
Jang, som opprinnelig hadde familienavnet Kunwar, var en ung offiser som i 1845 og 1846 ble innblandet i intriger rundt kongehuset. i 1846 gjennomførte han en massakre av kongelige som førte til at dronning Raya Lakshimi utnevnte ham til statsminister. Jang kastet 6 000 familiemedlemmer, og andre knyttet til de massakrerte, ut av landet og satte inn sin egen familie og sine tilhengere isteden. Deretter angrep han dronningens tilhengere og fikk henne forvist. i 1847 avsatte han kong Rajendra og innsatte hans sønn kong Surendra, som var fullstendig under Jangs kontroll.
Fra 1849 sikret Jang seg et kongelig dekret som erklærte at hans familie var av samme kaste som kongefamilien Han, og hans nærmeste familie begynte å gifte seg inn med det kongelige Shah-dynastiet. I 1858 ga kongen ham æresnavnet Rana.
Jang besøkte London i 1850 og støttet England under oppstanden i India i 1857. Han søkte et godt forhold til England, men ville samtidig unngå at England fikk for stor makt inne i Nepal.
Trolig var hans opprinnelige ønske å ta over tronen for sin slekt. Men ettersom England ikke ville godta et formelt kongeskifte, fortsatte han å herske gjennom statsministerembedet isteden.
Jang døde under en jaktekspedisjon i 1877. Hans bror Ranoddip Singh ble statsminister.
Shamshir Rana-autokratiet 1885 til 1951
Ranaenes herredømme var diktatorisk og preget av et sterkt behov for å ha et godt forhold til den dominerende kolonimakta på det indiske subkontinent, Storbritannia. Innenrikspolitisk prøvde de seg med forsiktige og noen ganger rent kosmetiske reformer, der det var viktig å verken true den føydale samfunnsordenen eller deres eget autokratiske styre. Derfor lukket de landet for utenlandsk innflytelse, og kunne slå hardt ned på tilsynelatende uskyldige saker som forslag om å opprette et folkebibliotek.
Nasjonalt, religiøst og kastemessig fortsatte de linjen fra Shah-dynastiet. Som grunnlag for statens ideologi propaganderte de historien til Gorkha, hinduisme og kastevesenet. De forsøkte å forme en nepalsk nasjonalfølelse rundt sin egen etniske bakgrunn og sitt eget språk, gorkhali, som de omdøpte til nepalsk og gjorde til eneste legale språk i landet. Det var Rana-dynastiet som på 1930-tallet offisielt begynte å kalle landet Nepal (tidligere et navn på Katmandu-dalen, og knyttet til dens dominerende nasjonalitet nevarene), mens kongedømmets offisielle navn fra Shah-dynastiet hadde tatt makten, hadde vært Gorkha.
Maktkamper i Rana-dynastiet
Rana-familien fungerte i praksis som et slags kongehus med statsminister-navn. Men statsministertittelen gikk ikke i arv direkte fra far til sønn, som i tradisjonelle kongehus. Hver enkelt statsminister jobbet hardt med å skaffe rikdom til seg og sin familie mens han hadde jobben, for han kunne ikke være sikker på at hans egne sønner fulgte etter ham. Dette gjorde at Rana-statsministrene ble ansett for å være grådigere og mer parasittiske enn mange konger når det gjaldt å plyndre staten til egen fordel.
Harde indre maktkamper om arvefølgen i Rana-familien preget hele perioden. Rana-familiens mulige arvinger til statsministerposten ble delt opp i tre lister, de såkalte A-, B- og C- listene, blant annet ut fra hvor høy kaste moren hadde. Sønner som sto på B- og særlig på C-listen skulle derfor ikke ha noen sjanse til å gå helt til topps. I praksis sloss forskjellige grener av familien både om plasseringene på listene og betydningen av dem.
Disse maktkampene, de store samfunnsforandringene i Nepal, og frigjøringen av India etter den andre verdenskrig, var med på å undergrave Rana-dynastiets herredømme. Dette førte til slutt til at også en fløy av rike, misfornøyde Rana-er slutta seg til det illegale Nepals Kongressparti, og deltok i det væpnede opprøret som gjorde slutt på Rana-familiens regjeringsmakt i 1951.
Dette førte til at opposisjonelle i 1951 kunne gjeninsette kong Tribhuvan av Shah-dynastiet som den virkelige makthaveren i 1951, og styrte Rana-dynastiet.
Yog Maya ledet forøvrig fra 1939 av en folkelig og ikke-voldelig bevegelse for større rettferdighet, som kulminerte med masseselvmord ved drukning i 1946, uten at den gjorde inntrykk på herskerne.
Arven etter Rana-dynastiet
De opposisjonelle, som også hadde omfattet en framvoksende radikal bevegelse, hadde store forventninger om at dette skulle føre til modernisering og demokrati.
Men Shah-dynastiet fortsatte, etter at det hadde fått makten, på en rekke måter Ranaenes politikk. Shah-kongehuset var også sterkt inngiftet med rike familier fra Rana-dynastiet. Det bidro til at hinduistiske autoritære og konservative politiske krefter konsoliderte seg i monarkistiske bevegelser rundt kongehuset.
Tross flere perioder med folkeopprør og reformer er Nepal i 2006 fortsatt på mange områder sterkt preget av tradisjonelle og reaksjonære levninger fra Rana-dynastiet.
Haakon Bjørklid
Haakon Brynjulf Bjørklid (født 30. mai 1925 i Oslo, død 27. januar 2020 samme sted) var en norsk maler, illustratør, filmregissør, grafiker og forfatter. Som maler er han blitt representert på Nasjonalgalleriet.
Biografi
Haakon Bjørklid ble i to omganger (1974 og 1979) tildelt Statens treårige arbeidsstipend og mottok fra 1982 Statens garantiinntekt for kunstnere. Han var fra 1971 vært medlem av Landsforeningen Norske Malere. Bjørklid var leder av tegnekontoret ved Christiania Glasmagasin og leder av kreative avdelinger i flere reklamebyråer.
Forfatterskap
Haakon Bjørklid gjenfortalte i Den store blå bukken (1969), Mons Matglad (1973), Hanen og høna (1977), og Mannen som skulle stelle hjemme (1982), gamle og kjente eventyr og barneregler, samtidig som han illustrerte bøkene med egne tegninger. Bøkene er oversatt til en rekke språk, og Bjørklid mottok flere priser for dem både i Norge og utlandet. Mange av de norske utgivelsene har kommet i flere opplag.
Bjørklid mottok i 1969 Kulturdepartementets billedbokpris for Den store blå bukken. Han mottok Billedbokprisen også i 1973, denne gang for Mons matglad.
Illustrasjonsarbeider
Haakon Bjørklids produksjon omfatter illustrasjonsoppdrag for norske bokforlag og aviser, blant andre Aftenposten.
Animasjonsfilm- og TV-produksjoner
Haakon Bjørklid laget animasjonsfilmer blant annet over egne barnebøker. Bjørklids medvirkning til filmene omfatter både manus og dreiebok, animasjon og klipping.
Bjørklid hadde idéen til gjetteleken for barn kalt «No kan du gjette, no», sendt i seks programmer i NRK-TV i 1981. Barn helt ned til tre-årsalderen ble presentert for Bjørklids tegninger og skulle forklare hva de så. Programmet deltok på Prix Jeunesse International i München i 1982.
Billedkunst og offentlig utsmykning
Haakon Bjørklid begynte som flere av sine samtidige å male i den abstrakte tradisjonen, men gikk senere over til det figurative maleri. Han har deltatt på kollektivutstillinger og holdt separatutstillinger av sine malerier.
Haakon Bjørklid utførte i 1960 utsmykningsarbeid for Sandefjord sykehus, med en veggflate på 3x15m av sandblåst glass.
Felicia Michele Collins
Felicia Michele Collins (født 10. april 1964 i New York City) er en amerikansk musiker best kjent som gitarist i The CBS Orchestra, som var husbandet til Late Show with David Letterman.
Hun har også spilt på platene til artister som Billy Bob Thornton, Whitney Houston, George Clinton and P-Funk, Cyndi Lauper, Madonna, Vonda Shepard, The Thompson Twins, Al Jarreau, Nile Rogers, Philippe Saisse, Jan Pulseford, Chaka Khan, David Sanborn, Jay Z & Pharrell, Snoop Dogg og N'Dea Davenport
I tillegg til å være gitarist behersker hun også trommer og er vokalist.
Hun har vært med i The CBS Orchestra siden premieren av Late Show with David Letterman 30. august 1993, til programmet ble sendt siste gang 20. mai 2015.
Hun dannet og er medlem av bandet Bitchslapp, som har skiftet navn til Felicia Collins & THE LIFE.
Saudi-Arabia under Sommer-OL 2008
Saudi-Arabia under Sommer-OL 2008. Femten mannlige sportsutøvere fra Saudi-Arabia deltok i fem sporter, friidrett, skyting, svømming, vektløfting og hestesport under Sommer-OL 2008 i Beijing. Det var niende gangen som Saudi-Arabia deltok i et sommer-OL. De vant ikke noen medalje.
Raúl (fotballspiller)
Raúl González Blanco (født 27. juni 1977) er en spansk fotballtrener og tidligere fotballspiller som er hovedtrener for Real Madrid Castilla.
Raúl var tidenes toppscorer på med 44 mål på 102 landskamper, men har siden blitt passert av David Villa.
Raúl vokste opp som fan av Atlético Madrid, og var lenge tilknyttet klubbens ungdomslag. Da Atlético la ned sin ungdomssatsning for å spare penger byttet han til erkerivalen Real Madrid sitt ungdomslag i 15-årsalderen.
Raúl debuterte for Real Madrid allerede som 17-åring i 1994, og har siden vært fast på laget. Siden debuten har han scoret over 200 mål for klubben, og er Real Madrids mest populære spiller blant tilhengerne. I sin tid på Santiago Bernabéu har han vært med på å vinne den spanske ligaen fire ganger og Champions League tre ganger. På landslagsnivå har han deltatt i tre VM-sluttspill og to EM-sluttspill. Han ble vraket fra den spanske landslags-troppen til EM 2008, der Spania endte opp med å ta gull.
Han ble frigitt fra sin kontrakt i Real Madrid den 25. juli 2010. To dager signerte han en kontrakt med tyske Schalke 04. Under sin tid i Schalke ble han spilleren med til da flest scoringer i Champions League med 73 mål.
I 2012 forlot han Tyskland og spilte to år i Al Sadd i Qatar. I mars 2014 annonserte han at han skulle legge opp som fotballspiller, men gjorde comeback i New York Cosmos i oktober samme år, der spilte han frem til sommeren 2015.
I 2019 tok han over treneransvaret for Real Madrids reservelag, Real Madrid Castilla.
Thomas Finstad
Thomas Finstad (født 10. januar 1978 på Skui i Bærum) er en fotballspiller som spiller for Bærum Sportsklubb. Han har tidligere spilt for Strømsgodset, Stabæk og Bærum. 31. mars 2008 gikk han fra Strømsgodset til Bærum, da han signerte en 2-årskontrakt for en ny periode i moderklubben, selv om han fikk et økonomisk bedre tilbud fra Nybergsund. I oktober 2009 forlenget han med to år, ut 2011-sesongen.
Karriere
Finstad debuterte i A-lagssammenheng for Bærum i 1994 i 1.divisjon, etter å ha blitt hentet fra Jutul IL. Han spilte i Bærum ut 1997-sesongen. Det resulterte i 29 kamper og 5 scorede mål i klubben. Hans far, Bjørn Finstad, hadde vært en av de store profilene på 1970- og 80-tallet. Deretter spilte han i Stabæk fra 1998 til 2005, og scoret 41 mål, før han ble solgt til Strømsgodset, hvor han spilte i to sesonger.
Den 191 centimeter høye angriperens hittil største øyeblikk karrieremessig er hans 2-1 scoring mot Rosenborg i ekstraomgangene i cupfinalen 1998, men det han kanskje huskes best for er hans magiske øyeblikk da han senket Deportivo La Coruña på hjemmebane i UEFA-cupen i 1999, og fikk kallenavnene Nordens Maradona og Diego Armando Finstad i spanske aviser. Finstads fysikk og hurtighet, gjorde at han i norske medier gikk under tilnavnet "Godstoget".
Den største nedturen var da Stabæk i 2004 rykket ned i førstedivisjon, en sesong der han selv ikke scoret mer enn tre mål.
I juli 2006 var han innblandet i en uheldig episode på trening i Strømsgodset, hvor han ble påført tre brudd i kinnbenet av en medspiller, som satte ham utenfor seriespill i seks uker. Han var også tidligere plaget av lyske- og ryggproblemer på grunn av harde kunstgressbaner, men har senere ikke merket noe til dette grunnet de nye typene av kunstgress som er blitt utviklet.
I sin comeback-sesong for Bærum scoret han 10 seriemål, mens det i 2009 ble 14 fulltreffere på 26 seriekamper, i tillegg til ett cupmål.
Tom Boonen
Tom Boonen (født 15. oktober 1980 i Mol) er en belgisk syklist. Han er først og fremst en spurter, og hans største meritter er VM-gullet i 2005, poengkonkurransen i Tour de France 2007, seierne i Flandern rundt i 2005, 2006 og 2012, og triumfene i Paris–Roubaix i 2005, 2008, 2009 og 2012.
Karriere
Tom Boonen startet sin karriere som profesjonell syklist for Lance Armstrongs lag US Postal Service i 2002. I sin første start i verdenscuprittet Paris–Roubaix kom han på tredjeplass, men for US Postal måtte han som regel finne seg i å kjøre som hjelperytter for Armstrong og George Hincapie. Derfor valgte han å forlate laget etter én sesong.
Boonen fikk istedenfor kontrakt med det belgiske laget Quick Step-Davitamon som satset mye på Boonens spesialiteter, en-dagsklassikerne og spurtene. I 2003 hjalp han for det meste sin mentor Johan Museeuw, men i 2004 ble han en av Quick Steps viktigste ryttere. På vårparten vant han både E3 Prijs Vlaanderen og Gent-Wevelgem. I tillegg ble det seier i to etapper i Tour de France, blant annet den svært ettertraktede siste-etappen opp Champs-Élysées i Paris.
Høyland
Høyland er innen fysisk geografi et sammenhengende landområde som ligger minst 200 meter over havet. Høyland kan betegne mange forskjellige landskapstyper, som høytliggende platå, fjellkjeder og høydedrag. Mange elver og vassdrag har utspring fra høylandsområder. I sørligere strøk er det vanlig med seterdrift, det vil si det årlige vandring av bønder og gjetere med sine dyr for å slippe den intense sommervarmen i dalstrøk, for å komme til grønnere beiter for dyrene sine, og for å dyrke vekster spesielt tilpasset høyfjellsjordbruk.
Tom Boonen
2005
I 2005 ble Boonen Quick Steps kaptein. Han startet sesongen med 2.-plass i «Het Volk». Senere vant han E3-prijs Harelbeke. I løpet av en uke april vant Boonen først Flandern Rundt, og to uker Paris–Roubaix, der han blant annet slo sin tidligere lagkamerat George Hincapie i spurten. Han fulgte opp i Tour de France 2005 da Boonen vant andre etappe og tredje etappe. Etter å ha båret den grønne poengtrøya i ti etapper måtte han imidlertid bryte rittet etter å ha skadet kneet i en velt på den ellevte etappen. Thor Hushovd, som lå på andreplass i poengkonkurransen, overtok dermed den grønne trøya. Boonen ble verdensmester 25. september, da han vant spurten. Han vant totalt 17 enkeltseirer det året, i tillegg til å vinne Belgia Rundt sammenlagt.
Høyland
Eksempel på høyland er De etiopiske høylandene i Afrika. Eksempel på høyfjellsvekst som dyrkes der er teff.
Tom Boonen
2005
Hans seire i 2005 sørget for å gi ham en rekke utmerkelser. Det franske sykkelmagasinet Vélo d'Or kåret Boonen til årets beste syklist foran Tour de France-vinner Lance Armstrong. I tillegg ble han kåret til årets idrettsutøver i Belgia og årets sportspersonlighet i samme land.
2006
I 2006 forsvarte han blant annet tittelen sin i Flandern rundt i april. Totalt ble det 19 seirer den sesongen. Han klarte imidlertid ikke å vinne en eneste etappe i Tour de France, og fullførte ikke rittet, men kjørte med den gule ledertrøyen i fire dager.
2008
Boonen åpnet sesongen med blant annet sammenlagtseier og fire etappeseire i Tour of Qatar, og var favoritt til å vinne Flandern rundt i april. Istedenfor å vinne sørget han for å bremse alle forsøk på å kjøre inn lagkamerat Stijn Devolder, som endte opp som seierherre. Uken etter vant han Paris–Roubaix etter å ha utmanøvrert de hardeste konkurrentene i spurten. I juni 2008 ble det kjent at Boonen hadde avgitt en positiv urinprøve som viste bruk av kokain. Prøven ble tatt 25. mai, tre dager før etapperittet Belgia rundt. Kokain er ikke regnet som doping i sykkelsport når det er brukt utenfor konkurranse, og Boonen ble derfor ikke utestengt. Likevel ville verken arrangørene av Sveits rundt eller Tour de France at han skulle delta i deres ritt. I februar 2009 fant en belgisk domstol han skyldig i kokainbruk, men valgte å ikke straffeforfølge ham, fordi han var "straffet nok". I stedet for Tour de France deltok han i Østerrike rundt og fikk en etappeseier. I august vant han to etapper i ENECO Tour. Han vant også sine første etapper i Vuelta a España da han tok etappeseieren på den 3. og 16. etappen.
2009
Boonen startet sin 2009-sesong med å vinne en etappe, sammenlagt og poengkonkurransen i Tour of Qatar. Han vant også Kuurne-Brussel-Kuurne for andre gang i sin karriere. I Flandern rundt, sesongens første store mål, viste han god form, men måtte som i 2008 ta en defensiv rolle da lagkamerat Stijn Devolder stakk fra, og vant for andre gang. Uka etter vant Boonen Paris–Roubaix for tredje gang.
27. april testet Boonen positivt for kokain (utenfor konkurranse) for tredje gang (det første tilfellet i november 2007 var ikke tidligere offentlig kjent) og ble suspendert fra laget 9. mai. Han fikk igjen konkurrere i Dauphiné Libéré i juni. Kort etter dette, ble han belgisk mester på landevei, for første gang. Tour de France-arrangøren ASO, ville som i 2008 ikke la Boonen stille i rittet. Dagen før starten i Monaco fikk han, etter en langvarig strid i rettssystemet, tillatelse fra CAS til å starte. Touren ble ingen suksess for Boonen, og før den 15. etappen måtte han gi seg på grunn av sykdom.
Andenæs
Andenæs er et norsk etternavn. Navnet stammer fra gården Andenes i Gloppen kommune i Sogn og Fjordane, der slekten har sitt opphav. Navnet kommer trolig fra betydningen neset ved Anda, en halvøy mellom Gloppefjorden og Nordfjorden.
Statistisk sentralbyrå oppgir at 162 personer i Norge har etternavnet Andenæs per januar 2016.
Bjørn Erikstein
Bjørn Erikstein (født 3. mai 1952 i Skien; opprinnelig navn Bjørn Kristoffer Nicolaysen ) er en norsk lege, onkolog og helseleder. Han var administrerende direktør for Oslo universitetssykehus fra 2011 til 2019.
Karriere
Erikstein er cand. med. (1978) og dr. med. (1992) fra Universitetet i Oslo, og spesialist i onkologi (1993). Han var viseadministrerende direktør og fagdirektør i Helse Sør RHF fra 2003 til 2004 og administrerende direktør i Helse Sør RHF fra 2005 til 2007. Fra 2007 til 2011 var han ekspedisjonssjef for spesialisthelsetjenesteavdelingen i Helse- og omsorgsdepartementet. Han var administrerende direktør for Oslo universitetssykehus fra 2011 til 2019; han skulle opprinnelig bli spesialrådgiver ved sykehuset, men tok i stedet sluttpakke.
Han er sønn av banksjef Karl Johan Nicolaysen. Han skiftet navn til Erikstein i 1982.
Samus Aran
Samus Aran (サムス・アラン) er en av de tidligste kvinnelige hovedfigurene i et videospill fra Metroid-serien. Hun hadde sin debut i spillet Metroid til NES. I løpet av hele spillet trodde mange at hovedpersonen var en mann, slik alle liknende hovedpersoner i liknende spill var på denne tiden, og det var ikke før etter man hadde fullført spillet at man fant ut at Samus var en dame.
Prinsesse
Prinsesse er en tittel for et ikke-regjerende kvinnelig medlem av et konge- eller fyrstehus. Den tilsvarende tittelen for menn er prins.
En kvinne som gifter seg med en prins, vil som regel også bli tildelt tittelen prinsesse, men en mann som gifter seg med en prinsesse, vil normalt ikke bli tildelt tittelen prins. Et unntak der er hvis prinsessen er ventet å motta en høyere tittel, som for eksempel regjerende dronning.
Idefix
Idefix er hunden til Obelix i tegneserien Asterix. Den er en liten, hvit terrier, med svarte tupper på ørene og halen. Etter sigende er den verdens første økologiske hund, med en forkjærlighet for trær. Idefix dukker for første gang opp i albumet Gallia Rundt, det tolvte albumet i den norske serien og det femte i den originale franske.
Idefix spiller en liten, men morsom birolle i både Asterix og Obelix-tegneseriene og -filmene. Idefix heter Dogmatix på engelsk, mens den på originalspråket - fransk - heter Idéfix. Navnet betyr en fiks idé, "une idée fixe", eller en kjepphest.
Idefix er seriens eneste dyr av en viss betydning. En kan si hundens rolle er liten selv om den spiller en avgjørende birolle i flere fortellinger. Asterix og Obelix er ofte uenige i hvorvidt Idefix kan bli med ut på eventyr eller ei. Idefix' oppdagelser får flere en én gang en avgjørende betydning for hva som senere skal skje. Idefix har naturligvis også drukket av trylle liksiren.
Idefix ble - bevisst men feilaktig - framstilt som Asterix' hund i filmen Asterix og Obelix Vs Cesar.
Figuren aus Asterix
Boe
Boe er et distrikt og en valgkrets i landet Nauru, og ligger sørvest på øya. Det har et areal på 0,5 km², og en befolkning på 950. Boe velger inn to medlemmer til landets parlament i Yaren.
Den andre angam-babyen, Bethel Enproe Adam, kommer fra Boe.
Tyrkias flagg
Tyrkias flagg er rødt, med en stor halvmåne på og en stjerne ved siden av.
Fylkesvei 229 (Akershus)
Fylkesvei 229 i Akershus gikk mellom Skreppestad og Bergvad bru i Aurskog-Høland. Veiens lengde var 19,4 km.
Alberto Guerrero
Antonio Alberto García Guerrero (født 6. februar 1886 i La Serena i Chile, død 7. november 1959 i Toronto) var en chilensk-canadisk komponist, pianist og lærer. Han er mest kjent for å ha vært lærer og kunstnerisk mentor for den canadiske pianisten Glenn Gould, men Guerrero hadde stor innflytelse på flere da han underviste ved Toronto Conservatory of Music.
KF Tirana
Klubi Futbollit Tirana er en fotballklubb fra Tirana i Albania. Klubben ble stiftet i 1920, og hjemmebanen er Selman Stërmasi stadion i Tirana. KS Tirana har blitt seriemester 23 ganger og cupmester 13 ganger. I sesongen 2006/07 ble klubben seriemester.
Mols
Mols er et område i den sydlige del av Djursland på Jyllands østkyst.
Den viktigste byen i Mols er Ebeltoft.
Ulf Stabell
Ulf Stabell (født 31. juli 1938 i Ålesund) er en norsk psykolog og statsstipendiat.
Giurgiu–Ruse-broen
Giurgiu–Ruse-broen (i kommunisttiden kjent som «Vennskapsbroen») er en løftebro i stål for fotgjengere, bil og jernbane over Donau. Broen går fra Ruse i Bulgaria til Giurgiu i Romania.
Mols
Mols har skog, strand, morenelandskap, heder og et etter danske forhold meget kupert terreng med bakker på opptil 137 meter. En del av området er fredet.
Det kuperte terrenget kalles Mols Bjerge, der de best kjente toppene er Agri Bavnehøj (137 m), Trehøje (127 m) og Stabelhøjene (135 og 133 m).
Befolkningen på Mols kalles molboer. Der er skrevet en rekke fiktive historier om disse molboers dumheter, såkalte molbohistorier.
Giurgiu–Ruse-broen
Broen var inntil Calafat–Vidin-broen ble fullført, den eneste over Donau mellom Bulgaria og Romania. Den har to plan: ett for bil og ett for jernbane og fotgjengere. Et 85 m langt midtstykke kan løftes for at større skip skal kunne passere. Da broen ble åpnet i 1954 hadde byggingen pågått i to og et halvt år med støtte fra Sovjetunionen.
Fra 2007 er det ingen tollkontroll på broen da både Romania og Bulgaria er medlem av EU.
Ulf Stabell
Han er utdannet i psykologi ved Universitetet i Oslo 1966, var forskningsstipendiat hos NAVF 1967-75, og hos Nansenstiftelsen 1975-86. Sammen med sin tvillingbror Bjørn Stabell ble han utnevnt til statsstipendiat i 1986. Han har/hadde kontor ved Universitetet i Oslo.
Brødrene Stabell har gitt en rekke bidrag til synsforskningen. Ikke minst har de bidratt til beskrivelsen av stavenes og tappenes funksjon. Deres forskning har også belyst andre emner, som mekanismer bak øynenes tilpasning til lys og mørke.
Innen synsforskning har de publisert rundt 70 vitenskapelige artikler, fortrinnsvis i de to tidsskriftene for synsforskning Vision Research og Journal of the Optical Society of America. I tillegg har de publisert boken ''Duplicity Theory of Vision. From Newton to the Present'' (Cambridge, 2009).
Etter avslutningen av synsforskning har Bjørn og Ulf Stabell skrevet to bøker sammen, ''Ethics. A Critical Review and a New Vision. The Identification Theory (Kolofon 2012 og 2013) og A Theory of Science. A Psychological Approach'' (Kolofon 2015).
Herning
Herning ligger på Vestjylland og er hovedby i Herning kommune i Danmark. Byen er den fjerde største i Region Midtjylland og har 44 557 innbyggere (2018) inkl. Tjørring, Snejbjerg, Lind, Birk, Hammerum og Gjellerup, som via industriområder har vokst sammen med selve byen. Herning er dermed Danmarks 11. største by.
Navnet Herning kommer av det eldre Hørningh (horn, dvs. fremspringende bakke og endelsen -ing).
I 1840 hadde Herning 21 innbyggere og var langt fra å være en by. Oppdyrkingen av heden i begynnelsen av 1800-tallet medførte stigende befolkningstall og Herning utviklet seg som handelssentrum for området. Noe atypisk for bydannelser oppsto byen Herning rundt et tinghus og et apotek. Da landeveien mellom Ringkøbing og Silkeborg ble anlagt gjennom den sparsomme bebyggelsen i 1840-årene, begynte landsbyen å vokse.
Historie
De tynt befolkede og fattige hedene i Midt- og Vestjylland hadde fra gammelt av tradisjon for ullproduksjon. Bønder og hyrder strikket strømper og annet ulltøy som ble solgt videre av omvandrende kremmere. Innbyggerne kalles også ulljyder, i dag lettere spøkefullt. Husfliden utviklet seg til en omfattende tekstilindustri i Herning, Ikast og Brande. I 1873 ble det anlagt et dampdrevet ullspinneri, som i 1876 ble til en stoffabrikk. Året etter ble Herning endestasjon for jernbanen fra Skanderborg-Silkeborg. I 1887-89 ble den romanske middelalderkirken revet og erstattet av den nåværende Herning kirke.
Andre bygninger fra perioden er Hotel Eyde fra 1893, Herning Tinghus fra samme år og Missionshuset Bethania fra 1898. Forfatteren Nis Petersens barndomshjem fra 1905 eksisterer stadig (Nygade 14). Ved Torvet står Hedebanken fra 1912, som i dag regnes for en av byens vakreste bygninger. Rundt 1900 hadde Herning ca. 4 000 innbyggere.
Herning ble kjøpstad i 1913, i en tid hvor utviklingen ytterligere skjøt fart med mange nye tekstilvirksomheter og annen industri i området. I Hosebinderlaugets Hus fra 1919 møttes tøyfabrikantene og koordinerte sin trikotasjeindustri, og også jern-, metall- og møbelindustri utviklet seg merkbart i det 20. århundre. Herning fikk gymnasium, sentralsykehus, seminarium og et visst teater- og musikkliv.
Fra 1941 ble det opprettet sivilforsvarskorps i hele landet. Den første kolonnen fikk tilhold på Herningsholm, som ble innredet til kaserne. I 1966 flyttet kolonnen til en egentlig kaserne i den nordvestlige delen av byen. Avdelingen er i dag Beredskabsstyrelsen Midtjylland.
I 1961 åpnet Herning Højskole med sitt markante høyhus i 16 etasjer i den østlige utkanten av byen. Højskolen måtte stenge i 2007 av økonomiske årsaker. I 1982 ble det anlagt et stort varmekraftverk syd for byen. Siden har det skutt opp flere høye bygninger i Herning. Torvet ble restaurert i 1996.
Herning har to ganger blitt kåret som Årets By: i 1965 for å være en god by at leve i og i 2003 for å være en by med spræl i.
Geografi og trafikk
Herning ligger som et vei- og jernbaneknutepunkt på den tynt befolkede vestjyske heden som i dag for en stor del er oppdyrket. De nærmeste nabobyene er Ikast (11 km mot øst), Brande (25 km mot syd), Ringkøbing (44 km mot vest), Holstebro (34 km mot nordvest) og Viborg (48 km mot nordøst). Lenger bort er det 79 km til Århus, 66 kilometer til Vejle og 128 kilometer til Aalborg.
Jernbanene Struer-Vejle (DSB) og Skjern-Århus (Arriva) krysser hverandre i Herning. IC-forbindelsen Struer-København betjener Herning i totimersdrift. Forbindelsen Herning-Århus betjenes i halvtimesdrift, og forbindelsen Herning-Skjern i timesdrift. Videre finnes regionaltogsforbindelsen Struer-Fredericia som betjenes i totimersdrift. Herning ligger 25 km fra Karup lufthavn og 57 km fra Billund lufthavn. 5 km nordøst for byen ligger Herning lufthavn, som ikke har fast rutetrafikk. Jernbanen Herning-Viborg eksisterte fra 1906 til 1971 (godstrafikk til 1977).
Flere hovedveier krysser Herning: rute 12, 15, 18 og 34. Videre er det oppført flere motorveier: Rute 15 (Herningmotorvejen), fra Herning til Århus, åpnet i 2002 fra Herning til Bording. Etter fastleggelsen av ruteføringen for den siste etappen av motorveien - gjennom det nordlige Silkeborg - forventes Herningmotorvejen å være ferdigstilt i 2016. I 2006 åpnet den første delen av Rute 18 (Midtjyske Motorvej) øst for Herning, fra Sunds til Brande, hele strekningen Herning-Vejle forventes klar i 2014.
Næringsliv
Herning er kjent som kongress- og messeby på grunn av Messecenter Herning. Den tradisjonelle tekstilindustrien preger ikke Herning og nabobyene på samme måte som tidligere og mange av arbeidsplassene er flyttet til utlandet. I Herning ligger en stor Danish Crown-filial, et av Danmarks største svineslakterier.
Herning er i dag et økonomisk senter med et stort utvalg av både kjedebutikker og spesialbutikker.
Blant byens store virksomheter er Egetæpper stiftet av Mads Eg Damgaard, Herning Tankskibsrederi, Bankernes EDB-Central og herreundertøysprodusenten JBS.
Kultur og severdigheter
Herning museum ble opprettet i 1892 og beretter om hedeboernes kulturhistorie; dessuten er det knyttet et lite frilandsmuseum med bygninger til museet.
I den østlige utkanten av byen ligger Herning kunstmuseum, som kjennetegnes av arkitekt C.F. Møllers keramisk farvede bygning, Carl-Henning Pedersen og Else Alfelts Museum. Bygningen er fra 1976 og inneholder mer enn 4 000 kunstverker av dette kunstnerekteparet. Den øvrige delen av kunstmuseet er opprettet i en skjortefabrikk fra 1965. I samme bydel står Elia, en 32 meter høy og 60 meter bred, sortmalt, fabrikklignende skulptur som spyr ut en 8 meter høy stikkflamme hvert 18. døgn. Skulpturen er skapt av Ingvar Cronhammar i 2001.
Danmarks fotomuseum skildrer fotografiets historie siden 1839. Baboon City er et innendørs forlystelsessenter for barn og voksne. Ved Haunstrup, 12 km vest for Herning, ligger dyreparken Jyllands Park Zoo.
I 2004 ble MCH Arena innviet, et fotballstadion nær Messecentret med plass til 12 000 tilskuere og hjemsted for FC Midtjylland.
2007 ble Herning utpekt som nasjonalt industriminne av Kulturarvsstyrelsen.
Jenny Wulff
Jenny Wulff (født Jenny Levinson 28. november 1921, død 4. april 2009 ) var en norsk holocaust-overlevende.
I likhet med den øvrige jødiske befolkningen i Oslo ble Jenny Wulff arrestert den 26. oktober 1942. Ettersom i august samme år hadde giftet seg med den britiske statsborgeren Ilai Wulff, ble Jenny Wulff ikke deportert med fangeskipet DS «Donau», slik hennes foreldre, to brødre og to av hennes søstre ble. I stedet ble hun i første omgang sendt til Bredtveit Kvinnefengsel, men etter en tid ble også hun deportert til leire i Tyskland og Frankrike. I 1945 ble hun befridd av amerikanske styrker fra den franske konsentrasjonsleiren Vittel. Begge foreldrene, brødrene og de to søstrene hadde da blitt drept i konsentrasjonsleirene i Tyskland.
I 1946 vendte Jenny og Ilai Wulff tilbake til Oslo.
Jenny Wulff er en av hovedpersonene i NRK-dokumentaren Holocaust – tidsvitner, hvor fem norske jøder er intervjuet om overgrepene de ble utsatt for under andre verdenskrig. De andre fire er Jo Benkow, Fanny Rascow, Julius Paltiel og Samuel Steinmann.
Mellomgulv
Mellomgulvet (Diafragma, διάφραγμα, fra gresk dia mellom, gjennom og phragma gjerde) er en muskel hos pattedyr. Den er kuppelformet når den er relaksert, flat når den er spent. Mellomgulvet skiller brysthulen med hjerte og lunger fra bukhula med magesekk og tarmer. Mellomgulvet er nødvendig for normal respirasjon, det har også en viktig funksjon for å presse ut avføring.
Betegnelsen har to betydninger, der den første refererer til det muskuløse hvelvet som skiller bryst- og bukhulen, mens den andre refererer til enhver annen, anatomisk skillevegg. I sistnevnte tilfeller angis oftest den spesifikke betydningen i sammenstillingen, som for eksempel diafragma pelvis, «bekkendiafragma» på norsk.
Mellomgulvet er festet til ribbeinsbuen (arcus costalis) og til columna (festet til spissen av brystbeinet foran og til ryggraden bak og på begge sider til de nederste ribbeina). Det er en kuppelformet muskelvegg som skiller brysthulen fra bukhulen. Gjennom åpninger passerer bl.a. spiserøret, aorta og nedre hulvene. Brysthulen utvides ved hjelp av inspirasjonsmuskelene, hvorav mellomgulvet er den viktigste. Så lenge kroppen er i ro, skyldes 60-75% av ventilasjonen diafragmas arbeid. Når diafragma trekker seg sammen, avflates diafragmakuppelen slik at brysthulens volum blir større.
Catherine Keener
Catherine Ann Keener (født 23. mars 1959 i Miami i Florida) er en amerikansk skuespiller.
Krzysztof Penderecki
Krzysztof Eugeniusz Penderecki (født 23. november 1933 i Dębica, død 29. mars 2020 i Kraków ) var en polsk komponist, dirigent og pedagog. Han regnes for å være en av de fremste representanter for den polske avantgarde og en betydelig samtidskomponister. Han var en av få avantagarderepresentanter hvis navn og verker er kjent blant det brede publikum.
Catherine Keener
Catherine Keener har blitt Oscar-nominert to ganger, begge i klassen for beste kvinnelige birolle, i 2000 som «Maxine Lund» i filmen Being John Malkovich og i 2005 som «Harper Lee» i filmen Capote.
Gioacchino Guaragna
Gioacchino Guaragna (født 14. juni 1908 i Milano, død 19. april 1971 i Milano) var en italiensk fekter som deltok i de olympiske leker 1928 i Amsterdam, 1932 i Los Angeles og 1936 i Berlin,
Mellomgulv
Å puste hovedsakelig ved å heve og senke mellomgulvet kalles abdominal respirasjon.
Gioacchino Guaragna
Guaragna ble olympisk mester i fekting for andre gang under Sommer-OL 1936 i Berlin. Han var med på det italienske laget som vant lagkonkurransen i florett. De andre på laget var Giulio Gaudini, Manlio Di Rosa, Gustavo Marzi, Giorgio Bocchino og Ciro Verratti.
Johs. Andenæs
Johannes Bratt Andenæs, kjent som '''Johs. Andenæs''', (født 7. september 1912 i Innvik i Sogn og Fjordane, død 3. juli 2003 i Oslo) var en norsk jurist med doktorgrad. Han var professor i rettsvitenskap ved Universitetet i Oslo (fra 1946 til 1982) og en av de ledende juristene i Norge.
Virke
Andenæs har blitt stående som en nestor innen norsk juss, spesielt strafferett, straffeprosess og statsrett var hans fagfelt. En periode etter andre verdenskrig var han konstituert dommer i Høyesterett. Standardverket innen statsrett, Statsforfatningen i Norge, kladdet han han på en dorull mens han satt på Bredtveit fengsel under annen verdenskrig. Et annet verk av sentral betydning er boka Alminnelig strafferett (1. utgave 1956), som stadig er pensum ved de juridiske fakultetene. Han ble i 1943 dr. juris på avhandlingen Straffbar unnlatelse.
Inntil 1946 beholdt en norsk kvinne gift med utlending, ifølge Statsborgerloven av 1924 sitt norske statsborgerskap så lenge hun var bosatt i Norge. Men i 1946 vedtok Stortinget en provisorisk anordning som fratok norske kvinner statsborgerskapet om de hadde giftet seg med en tysker i krigsårene. I odelstingsproposisjon nr 136, foredratt av Jens Chr. Hauge, begrunnes dette med at krigsbruden hadde «opptrådt på en høyst uverdig måte» ved å gifte seg med et medlem av okkupasjonsmakten. Om dette skrev Andenæs i Verdens Gang samme år: «Man utviser ikke landssvikere, ikke tyskertøser og deres barn, bare akkurat denne kategori som har fått sitt forhold legalisert ved ekteskap, og deres barn. Hvis man sier at det å gifte seg med en tysker er et så uverdig forhold for en norsk kvinne at hun bør miste sitt norske statsborgerskap og utvises, må det være like uverdig for en norsk mann å gifte seg med en tysk kvinne.» Faktum var at 28 norske menn hadde giftet seg med tyske kvinner i krigsårene. Disse ble aldri truet med deportasjon.
Michael Hayböck
Michael Hayböck (født 5. mars 1991 i Linz) er en østerriksk skihopper som representerer UVB Hinzenbach. I tillegg til spesielt hopp har han også en andreplass i delstatsmesterskapet i kombinert i Bischofshofen i 2004.
Johs. Andenæs
Virke
Andenæs' skrifter blir i dag ofte benyttet som referanse av de prosederende parter, såvel som av domstolene selv.
Krzysztof Penderecki
Penderecki har komponert en rekke verker på bestilling, blant annet et til minne om ofrene i Auschwitz, et til De forente nasjoners 25-årsjubileum og et verk i anledning av Jerusalems 3,000-årsjubileum. Musikken hans er dessuten blitt brukt i Stanley Kubricks film Ondskapens hotell. Penderecki komponerte også et verk til åpningsseremonien for De olympiske leker i Beijing 2008.
Johs. Andenæs
Priser og hedersbevisninger
I 1986 ble han utnevnt til kommandør med stjerne av St. Olavs Orden. Han ble utnevnt til æresdoktor ved Uppsala universitet i 1977.
Michael Hayböck
Karriere
Han debuterte internasjonalt i et FIS-renn i Eisenerz i 2006. Han ble nummer 42 sammenlagt i kontinentalcupen sesongen 2008-09, men vant kontinentalcuprennet i Engelberg 28. desember 2009. Han ble nummer 17 i debutrennet sitt i verdenscupen i Innsbruck 3. januar 2010.
Johs. Andenæs
Priser og hedersbevisninger
I NRK-programmet Faktasjekken i 2017 ble hans bok Det vanskelige oppgjøret (1979) kåret av medlemmer i Norsk faglitterær forfatter- og oversetterforening til den mest betydningsfulle norske sakprosabok utgitt etter 1945 i kategorien krigslitteratur. Boken er en gjennomgang av bakgrunnen og det juridiske grunnlaget for oppgjøret med de som sluttet seg til Nasjonal Samling under andre verdenskrig. Hans Petter Graver kaller det solid juridisk fagbok som kan leses med godt utbytte av lekfolk. Graver beskriver Andenæs som sin tids ledende jurist i Norge med en ubestridt faglig autoritet.
Michael Hayböck
Karriere
Hayböck ble juniorverdensmester i Hinterzarten i 2010. I junior-VM 2009 i Štrbské Pleso var han på det østerrikske laget som ble verdensmestre i lagkonkurransen. I det individuelle rennet ble han nummer 7.
Johs. Andenæs
Familie
Johs. Andenæs var bror av Tønnes Andenæs (forlegger) og Erling Rye Andenæs (motstandsmann under krigen). De stammer fra gården Andenes i Gloppen kommune i Sogn og Fjordane. Faren Mads Andenæs (1855-1942) var i seksten år prest i Miner County i Sør-Dakota på slutten av 1800-tallet, deretter var han sogneprest i Innvik prestegjeld. Johs. Andenæs vokste opp på prestegården i Innvik. Broren Sigurd overtok gården som faren Mads hadde kjøpt i Sør-Dakota.
Johs. Andenæs giftet seg med Ida Johanne Andenæs (født Røren 19. juni 1913, død 3. mai 2008) i 1939. De fikk fire barn sammen, deriblant jusprofessor Mads Henry Andenæs og Aftenposten-journalist Ulf Andenæs.
Michael Hayböck
Karriere
I Vinter-OL 2014 ble det sølv i lagkonkurransen, sammen med Thomas Morgenstern, Thomas Diethart og Gregor Schlierenzauer.
Hayböck tok sin første verdenscupseier individuelt da han vant avslutningsrennet i Bischofshofen under hoppuka 2014/15.
Marianne Alopaeus
Marianne Alopaeus (født 9. oktober 1918 i Ekenäs, død 10. november 2014 i Helsingfors) var en finlandssvensk forfatter, skribent og oversetter. Hun debuterte i 1945 med romanen Uppbrott hvor hun drøfter kvinners selvstendighet. Hennes mest kjente verk Mörkrets kärna (1965), som har tydelig inspirasjon fra Simone de Beauvoirs eksistentialisme og stil. I Drabbad av Sverige (1983) har hun en kritisk analyse av Sverige og svensk mentalitet.
Alopaeus flyttet til Sverige i 1946 og bodde senere i USA og Frankrike; fra 1973 igjen bosatt i Sverige.
Baiti
Baiti (lokalt også Baitsi) er et distrikt i landet Nauru. Det ligger nordvest på øya, og har et areal på 1,2 km², og en befolkning på 810. Baiti er en del av valgkretsen Ubenide.
Pop-korn (TV-program)
Pop-korn var et norsk musikalsk ungdomsprogram som gikk på NRK-TV fra 1964 til 1968. Programmet hadde hovedvekt på popmusikk og ble den første tiden ledet av Vidar Lønn-Arnesen og Cathrine Blom, og noe senere av Svein Erik Børja. Regiansvarlig var Bjørn Haavind. Pop-korn ble sendt fra Centralteatret med publikum til stede.
Programmet ble sendt ca. annenhver måned og gikk på lørdagskveldene. Etter flere års pause sendt NRK i 1971 en enkeltstående spesialepisode av programmet.
Rune Larsen hadde i 1964 sin TV-debut i dette programmet.
Fredericia
Fredericia er en by i tidligere Vejle amt i det østlige Jylland og administrasjonssenter i Fredericia kommune. Den har 39,914 (2013) innbyggere og tilhører Region Syddanmark. Byen ble grunnlagt i 1650 av Frederik III, som den er oppkalt etter.
Byen har en befolkning på 48 533 og er en av Danmarks største trafikknutepunkter. I Skærbæk utenfor Fredericia ligger hovedkvarteret til det ledende danske energiselskapet DONG Energy. Her ligger også kraftanlegget Skærbækverket. Byen huser også Danmarks telegraf-regiment, som holder til ved Ryes og Bülows kaserner.
Historie
Christian IV innså etter eventyret i 30-årskrigen og Wallensteins uhindrede herjing at det var nødvendig å bygge en sterk festning i Jylland, og at dette kunne kombineres med hans planer om en jysk storby, Jyllands By.